*Projekts*

LATVIJAS REPUBLIKAS MINISTRU KABINETS

2020. gada\_\_\_.\_\_\_\_\_\_\_\_\_ Noteikumi Nr.\_\_\_

Rīgā (prot. Nr.\_\_\_\_\_.§)

**Kredītinformācijas biroja datubāzē iekļaujamās ziņas par maksājumu saistībām**

*Izdoti saskaņā ar*

*Kredītinformācijas biroju likuma  
12. panta 1.2 daļu*

**I. Vispārīgā informācija**

1. Noteikumi nosaka:
   1. ziņu par klienta maksājuma saistībām, kuras kredītinformācijas biroja datubāzē iekļauj kredīta devēji saskaņā ar Patērētāju tiesību aizsardzības likuma prasībām, saturu un apjomu;
   2. termiņus un kārtību, kādā minētās ziņas iekļaujamas kredītinformācijas biroja datubāzē.
2. Kredītinformācijas biroja datubāzē iekļautajām ziņām ir informatīvs raksturs, un tās nepierāda klienta un klienta galvinieka saistību esamību vai neesamību.

**II. Kredītinformācijas biroja datubāzē iekļaujamās ziņas**

**par maksājuma saistībām un saistību izpildes gaitu**

1. Kredītinformācijas biroja datubāzē iekļaujšādas ar klienta un klienta galvinieka maksājuma saistībām saistītas ziņas:
   1. personas kods, bet nerezidentiem - dzimšanas datums, vārds un uzvārds;
   2. personas statuss;
   3. klienta saistību veids;
   4. klienta faktiskais līguma un no tā izrietošo saistību statuss;
   5. klienta līgumā noteiktais klienta saistību apjoms un valūta, un attiecīgi - klienta galvinieka saistību apjoms;
   6. klienta saistību faktiskais atlikums uz noteiktu datumu un datums;
   7. klienta saistību sākuma datums;
   8. klienta saistību pārņemšanas datums, ja tiesības un saistības vai prasījuma tiesības pārņemtas no citas personas;
   9. klienta līgumā noteiktais klienta saistību beigu datums, ja atbilstoši līguma noteikumiem tāds ir nosakāms;
   10. klienta saistību faktiskais beigu datums.

1. Kredītinformācijas biroja datubāzē iekļauj kredītinformācijas lietotāja, kas ir kredīta devējs un tā klienta un klienta galvinieka noslēgtā līguma numuru, kas citiem attiecīgā vai cita kredītinformācijas biroja kredītinformācijas lietotājam nodots netiek.

**III. Termiņi un kārtība, kādā ziņas iekļaujamas kredītinformācijas biroja datubāzē**

1. Šo noteikumu 3.1. – 3.5. un 3.7.- 3.10. apakšpunktos minētās ziņas, kredītinformācijas biroju datubāzē iekļauj ne vēlāk kā 10 darbdienu laikā pēc klienta līguma vai attiecīgā klienta galvinieka līguma spēkā stāšanās datuma. Izmaiņas minētajās ziņās aktualizē 10 darbdienu laikā pēc attiecīgo izmaiņu spēkā stāšanās datuma.
2. Ja tiesības un saistības vai prasījuma tiesības pārņemtas no citas personas, šajos noteikumos minētās ziņas par klienta vai klienta galvinieka maksājuma saistībām kredītinformācijas biroju datubāzē iekļauj ne vēlāk kā 10 darbadienu laikā pēc tiesību un saistību vai prasījuma tiesību pārņemšanas datuma.
3. Šo noteikumu 3.6. apakšpunktā minētās ziņas kredītinformācijas biroju datubāzē atjauno ne retāk kā vienu reizi kalendārajā mēnesī.
4. Kredītinformācijas birojs ziņas par maksājumu saistībām un to izpildes gaitu glabā pastāvīgi, kamēr izpildāmas Patērētāju tiesību aizsardzības likuma prasības kredīta devējiem ar kredītinformācijas biroju starpniecību savstarpēji apmainīties ar šīm ziņām, patērētāja spēju atmaksāt kredītu vērtēšanai. Klientam vai attiecīgi klienta galviniekam ir tiesību lūgt šo ziņu, kas par viņu tiek glabātas, dzēšanu, ja pagājuši 10 gadi pēc attiecīgās saistības izbeigšanās.
5. Šie noteikumi ir attiecināmi uz visām noteikumu spēkā stāšanās brīdī spēkā esošajām kredīta devēju un klientu – patērētāju – noslēgtajām saistībām, kā arī saistībām, kas tiks slēgtas pēc šo noteikumu spēkā stāšanās.
6. Kredītinformācijas lietotājs, kas ir kredīta devējs šajos noteikumos noteiktās kārtības izpildi pilnībā ievieš ne vēlāk kā līdz 2020. gada 1.septembrim.

|  |  |
| --- | --- |
| Ministru prezidents | 1. K. Kariņš |
|  |  |
| Ekonomikas ministrs | R. Nemiro |
| Iesniedzējs: |  |
| Ekonomikas ministrs | R. Nemiro |
|  |  |
| Vīza: Valsts sekretāra pienākumu izpildītājs,Valsts sekretāra vietnieks | E.Valantis |